SET เช้ารีบาวด์ 9 จุด ตามต่างประเทศ รับแรงซื้อกลับ “แบงก์-พลังงาน”
ดัชนีตลาดหุ้นไทยเช้านี้รีบาวด์เกือบ 9 จุด ตามตลาดต่างประเทศ รับแรงซื้อกลับหุ้นแบงก์-พลังงาน
ดัชนีตลาดหุ้นไทยเช้านี้รีบาวด์เกือบ 9 จุด ตามตลาดต่างประเทศ รับแรงซื้อกลับหุ้นแบงก์-พลังงาน
20 ก.ค. 2565

ผู้สื่อข่าวรายวานว่า ดัชนีตลาดหุ้นไทย ณ เวลา 10:07 น. อยู่ที่ระดับ 1,541.94 จุด ปรับขึ้น 8.51 จุด (+0.55%) โดยเป็นไปตามทิศทางตลาดหุ้นต่างประเทศ โดยดัชนีดาวน์โจนส์พุ่งกว่า 700 จุด  โดยบ้านเรารับแรงซื้อกลับกลุ่มแบงก์-พลังงานนำตลาด
ด้าน นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเปิดภาคเช้าปรับตัวขึ้นไปกว่า 10 จุด เป็นการรีบาวด์ตามตลาดต่างประเทศ โดยเฉพาะตลาดหุ้นเอเชีย หลังบริษัทเอกชนสหรัฐมีการรายงานผลการดำเนินงานไตรมาส 2 ออกมาแข็งแกร่งกว่าคาด ส่งผลให้ตลาดฟื้นตัวขึ้นมา
รวมถึงภาพเงินเฟ้อของสหรัฐก็น่าจะผ่านจุดสูงสุดไปแล้วในเดือน มิ.ย. ทำให้นักลงทุนมองว่าธนาคารกลางสหรัฐ (เฟด) น่าจะปรับขึ้นอัตราดอกเบี้ยในการประชุมสัปดาห์หน้าราว 0.75% ต่ำกว่าคาดการณ์เดิมที่ 1% เป็นผลให้นักลงทุนผ่อนคลายความกังวลลงในระยะสั้น
พร้อมกันนี้ให้แนวรับไว้ที่ 1,530 จุด และแนวต้าน 1,550 จุด